
[bookmark: _GoBack]Euroopa Parlament,
–	võttes arvesse komisjoni ettepanekut Euroopa Parlamendile ja nõukogule (COM(2023)0338),
–	võttes arvesse Euroopa Liidu toimimise lepingu artikli 294 lõiget 2, artiklit 212 ja artikli 322 lõiget 1, mille alusel komisjon esitas ettepaneku Euroopa Parlamendile (C9‑0210/2023),
–	võttes arvesse Euroopa Liidu toimimise lepingu artikli 294 lõiget 3,
–	võttes arvesse vastutavate komisjonide poolt kodukorra artikli 74 lõike 4 alusel heaks kiidetud esialgset kokkulepet ja nõukogu esindaja poolt 14. veebruari 2024. aasta kirjas võetud kohustust kiita Euroopa Parlamendi seisukoht heaks vastavalt Euroopa Liidu toimimise lepingu artikli 294 lõikele 4,
–	võttes arvesse kodukorra artiklit 59, 
–	võttes arvesse kodukorra artikli 58 kohaseid väliskomisjoni ja eelarvekomisjoni ühisarutelusid, 
–	võttes arvesse eelarvekontrollikomisjoni ning põllumajanduse ja maaelu arengu komisjoni kirju,
–	võttes arvesse väliskomisjoni ja eelarvekomisjoni raportit (A9‑0286/2023),
1.	võtab vastu allpool toodud esimese lugemise seisukoha[footnoteRef:1]; [1:  	Käesolev seisukoht asendab 17. oktoobril 2023. aastal vastu võetud muudatusettepanekud (Vastuvõetud tekstid, P9_TA(2023)0363).] 

2.	kiidab heaks käesolevale resolutsioonile lisatud Euroopa Parlamendi ja nõukogu ühisavalduse, mis avaldatakse Euroopa Liidu Teataja C‑seerias;
3.	kiidab heaks käesolevale resolutsioonile lisatud Euroopa Parlamendi, nõukogu ja komisjoni ühisavalduse, mis avaldatakse Euroopa Liidu Teataja C‑seerias;
4.	palub komisjonil ettepaneku uuesti Euroopa Parlamendile saata, kui komisjon asendab selle uue ettepanekuga, muudab seda oluliselt või kavatseb seda oluliselt muuta;
5.	teeb presidendile ülesandeks edastada Euroopa Parlamendi seisukoht nõukogule ja komisjonile ning liikmesriikide parlamentidele.

P9_TC1-COD(2023)0200
Euroopa Parlamendi seisukoht, vastu võetud esimesel lugemisel 27. veebruaril 2024. aastal eesmärgiga võtta vastu Euroopa Parlamendi ja nõukogu määrus (EL) 2024/…, millega luuakse Ukraina rahastu
(Kuna Euroopa Parlament ja nõukogu jõudsid kokkuleppele, vastab Euroopa Parlamendi seisukoht õigusakti (määrus (EL) 2024/792) lõplikule kujule).

SEADUSANDLIKU RESOLUTSIOONI LISA
Euroopa Parlamendi ja nõukogu ühisavaldus Ukraina rahastu[footnoteRef:2] eelarve asjakohase liigenduse kohta [2:  	Euroopa Parlamendi ja nõukogu 29. veebruari 2024. aasta määrus (EL) 2024/792, millega luuakse Ukraina rahastu (ELT L, 2024/792, 29.2.2024, ELI: http://data.europa.eu/eli/reg/2024/792/oj).] 

Ilma et see piiraks eelarvepädevate institutsioonide õigusi iga-aastase eelarvemenetluse raames ja komisjoni volitusi eelarveprojekti koostamisel, paluvad Euroopa Parlament ja nõukogu komisjonil teha ettepanek luua Ukraina rahastu I samba jaoks vähemalt üks eelarverida, II samba jaoks kaks eelarverida, sealhulgas eraldised ühisele eraldisfondile Ukraina rahastu määruse IV peatüki alusel loodud Ukraina tagatise jaoks, III samba jaoks kolm eelarverida: liidu ühinemisabi ja muud meetmed, toetused laenukasutuse kulutusteks ja ühise eraldisfondi varasemate vahendite eraldised, ning eraldi eelarverida tehnilise ja haldusabi kulude jaoks rahastu rakendamiseks.
Euroopa Parlamendi, nõukogu ja komisjoni ühisavaldus seoses Ukraina rahastu[footnoteRef:3] erakorralisusega [3:  	Euroopa Parlamendi ja nõukogu 29. veebruari 2024. aasta määrus (EL) 2024/792, millega luuakse Ukraina rahastu (ELT L, 2024/792, 29.2.2024, ELI: http://data.europa.eu/eli/reg/2024/792/oj).] 

Euroopa Parlament, nõukogu ja komisjon jagavad seisukohta, et Ukraina rahastu on erakorraline suure geopoliitilise tähtsusega keskpika perioodi vahend, mis on kohandatud ebakindlusele ja enneolematutele probleemidele seoses sõjas oleva riigi toetamisega, millel on otsene mõju liidu julgeolekule. Selle tulemusena tagab Ukraina rahastu tasakaalu Ukraina rahastamispuudujäägi ning taastamis-, ülesehitus- ja moderniseerimisvajaduste katmiseks võetavate liidu meetmete paindlikkuse ja programmeeritavuse vahel, toetades ühtlasi Ukraina reformipüüdlusi teel liiduga ühinemise poole. Ukraina rahastu kokkulepitud eesmärgid ning rahastamis- ja juhtimiskord on vastavuses nende erakorraliste ja spetsiifiliste tingimuste ja probleemidega, millega seoses kõnealune rahastu on vastu võetud.
Seetõttu ei tohiks sellist Ukraina jaoks loodud lahendust käsitada pretsedendina kolmandatele riikidele antava majandusabi tulevaste vahendite puhul.
image1.png




